UB40

UB40 היא להקה בריטית אשר הוקמה בברמינגהאם ב-1978. הלהקה הייתה מחלוצות סגנון הרגאיי באירופה. סגנון הרגאיי, אשר עד לתקופתה של UB40 זכה לפרסום מועט מחוץ לגבולות ג'מייקה מולדתו, קיבל תנופה עצומה בזכות הלהקה ול-UB40 חלק גדול בפופולריות הגדולה לה זוכה הרגאיי בשלושים השנים האחרונות כמעט בכל רחבי העולם. אחרי בוב מארלי הג'מייקני, UB40 הם אמני הרגאיי הידועים ביותר בכל הזמנים. הלהקה הגדולה (שמונה חברים קבועים ושני חברים לא-רשמיים) קיבלה את שמה משמו של טופס קבלת דמי האבטלה בבריטניה (Unemployment Benefits 40). לרוב חברי הלהקה לא הייתה נגיעה למוזיקה לפני הקמתה, והם למדו באופן עצמאי את אמנות הנגינה. את תולדות הלהקה, אשר הוציאה 18 אלבומי אולפן ואוספים רבים, ניתן לחלק לשתי תקופות ברורות: ארבעת האלבומים הראשונים, משנת 1980 ועד ל-1985, עסקו בעיקר במחאה חברתית, בפוליטיקה, בנושאים סוציאליים ובשלום ומלחמה בעולם. המוזיקה הייתה רגאיי ג'מייקני "שורשי"; הלהקה הרבתה להשתמש בכלי נגינה מסורתיים וצלילה היה אותנטי וספונטני. בשנת 1985 חלה תפנית; הלהקה שילבה יותר ויותר סינתסייזרים ואלקטרוניקה במוזיקה שלה. התופים בשירי הלהקה מאז 1985 הם אלקטרוניים בלבד. המוזיקה הפכה מחושבת ומהוקצעת יותר, וגם התכנים השתנו—בתקופתה המאוחרת של הלהקה ניכרים הרבה יותר שירי אהבה ויחסים, אם כי המחאה לעולם לא נעלמה לגמרי משיריה של UB40. נקודת הבדל נוספת היא העובדה שמאז אלבומה הרביעי מסוף 1983 מרבה הלהקה לחדש להיטי עבר ולבצעם בסגנון רגאיי; בתקופתה המוקדמת כלל הרפרטואר של הלהקה שירים מקוריים בלבד. כמה מלהיטיה הגדולים ביותר של UB40 הם גרסאות כיסוי לשירים ישנים. הצליל של UB40 לוּוה תמיד בכלי נשיפה ממתכת, אשר מופיעים ברבים משירי הלהקה. בתקופתה הראשונה היה הסקסופון דומיננטי; בתקופתה המאוחרת הצטרפו כמה חצוצרות וטרומבונים, והצליל הפך מתכתי ו"נקי" יותר, בניגוד לסקסופון המסתלסל אשר אפיין את האלבומים המוקדמים. UB40 זכתה להצלחה עצומה בבריטניה כבר בתחילת דרכה. אלבומה הראשון, "Signing Off", הגיע למקום השני במצעד המכירות הבריטי ב-1980; אלבומה השני, "Present Arms", הגיע אף הוא למקום השני בשנת 1981. בארצות הברית זכתה בתחילה הלהקה להצלחה מוגבלת מאוד ורק בסוף 1983 הצליחה עם אלבומה "Labour of Love", שכלל גרסאות כיסוי (כולל הלהיט "Red Red Wine" של ניל דיימונד). ב-1987 הייתה UB40 הלהקה המערבית הראשונה אשר הופיעה בברית המועצות, בה זכתה לקהל מעריצים נאמן. מאמצע שנות ה-90 ואילך חלה דעיכה בהצלחת הלהקה, ונשמעת הטענה שהמוזיקה שהיא יוצרת חוזרת על עצמה ולוקה במיחזור עצמי ובחוסר מקוריות. בינואר 2008 הודיע סולן הלהקה, אלי קמפבל, כי הוא מתכוון לעזוב את הלהקה ולהתרכז בקריירת הסולו שלו, אחרי 28 שנות פעילות בלהקה, לאור מחלוקות בינו ובין הנהלת הלהקה. אלי קמפבל (נולד ב-15 בפברואר 1959; Ali Campbell) - שירה וגיטרות. סולן הלהקה. קמפבל הוא ממייסדי הלהקה. רובין קמפבל (Robin Campbell) - שירה וגיטרות. אחיו של סולן הלהקה. נורמן חסן (Norman Hassan) - כלי הקשה, טרומבון, שירה. בריאן טראברס (Brian Travers) - סקסופון. מיקי וירטו (Mickey Virtue) - קלידים. ג'יימס בראון (James Brown) - תופים. אסטרו (Astro, נולד טרנס וילסון, Terence Wilson) - חצוצרה, שירה. ארל פלקונר (Earl Falconer) - גיטרה בס, שירה. בנוסף מספר חברים לא-רשמיים אשר ליוו את הלהקה במשך שנים רבות: פטריק טניו (Patrick Tenyue) - חצוצרה, 1983 עד 1994. הנרי טניו (Henry Tenyue) - טרומבון, 1983 עד 1994. אחיו של פטריק. מרטין מרדית' (Martin Meredith) - סקסופון, 1997 ואילך. לורנס פארי (Laurence Parry) - טרומבון וחצוצרה, 1995 ואילך. Signing Off (1980) Present Arms (1981) UB44 (1982) Labour of Love (1983) Geffery Morgan (1984) Baggariddim (1985) Rat in the Kitchen (1986) UB40 (1988) Labour of Love II (1989) Promises and Lies (1993) Guns in the Ghetto (1997) Labour of Love III (1998) Cover Up (2001) Homegrown (2003) Who You Fighting For? (2005) TwentyFourSeven (2008) Labour of Love IV (2010) Getting Over the Storm (2013) For the Many (2019) Bigga Baggariddim (2021) UB45 (2024) מדיה וקבצים בנושא UB40 בוויקישיתוף אתר האינטרנט הרשמי של UB40 (באנגלית) UB40, ברשת החברתית פייסבוק UB40, ברשת החברתית אקס (טוויטר) UB40, ברשת החברתית אינסטגרם UB40, סרטונים בערוץ היוטיוב UB40, במסד הנתונים הקולנועיים IMDb (באנגלית) UB40, באתר אפל מיוזיק (באנגלית) UB40, באתר ספוטיפיי UB40, באתר סאונדקלאוד (באנגלית) UB40, באתר Last.fm (באנגלית) UB40, באתר AllMusic (באנגלית) UB40, באתר MusicBrainz (באנגלית) UB40, באתר דיזר UB40, באתר Discogs (באנגלית) UB40, באתר Songkick (באנגלית) UB40, באתר SecondHandSongs UB40, באתר MOOMA (בארכיון האינטרנט) UB40, באתר בילבורד (באנגלית)